۱۴۴۶-۳-۲۸ تاریخ نشرشوی خبرونه پنجشیر پنجشیر ولایت کې ۸۱۷۱ تنه وګړو ته روغتیایی خدمات وړاندې شوی. د افغانی سرې میاشتې روغتیاپالانو د پنجشیر ولایت په بېلابېلو سیمو کې د تېرې یوې میاشتې په ترڅ کې ۳۲۳۷ تنو ته د کتنې ترڅنګ د اړتیا وړ درمل ورکړی؛ د ۲۰۵ تنو ټپیانو پانسمان، ۴۹۰ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ۳۵۰۰ کسانو ته د روغتیا ساتنې په تړاو اړینې مشورې، ۲۵۵ مېرمنو ته د زیږون په برخه کې خدمات، ۳۷۴ خوارځواکو ماشومانو ته د خوارځواکۍ اړوند خوراکی توکی او ۱۱۰ تنو مېرمنو ته د کورنی تنظیم د چمتووالی په برخه کې لازمې مشورې هم ورکړې دی. هرات نن سه شنبه د ربیع الأول د میاشتې پر ۲۸مه، د افغانی سرې میاشتې له لوری د هرات ولایت د پشت کوه ولسوالۍ په آب کل کلی کې ۱۲۰ تنو مسلکی او غیر مسلکی کارګرو ته د کار په بدل کې د پیسو په لومړی پړاو کې په ټولیز ډول یو میلیون او څلور سوه پنځه دېرش زره (۱،۴۳۵،۰۰۰) افغانۍ مزد ورکړل شو. د یادونې وړ ده، چې هر مسلکی کارګر ته په ورځنی ډول ۷۰۰ او هر غیر مسلکی کارګر ته ۵۰۰ افغانۍ وسپارل شوې. هلمند د افغانی سرې میاشتې له لوری د سویل لویدیځ زون په کچه په هلمند ولایت کې د کنټرول مدیرانو ته د اسنادو د کنټرول، طریقې او طرز العمل په اړه د ظرفیت لوړونې څلور ورځنی روزنیز ورکشاپ نن سه شنبه د ربیع الأول د میاشتې پر ۲۸مه د ستاینلیکونو په ورکړې سره پای ته ورسېد. مرکزی ریاست ‏د ډنمارک د سره صلیب د اسیایی او اروپایی چارو مسٸولې د افغانی سرې میاشتې د مرکزی مرستون له بېلابېلو څانګو او فعالیتونو لیدنه وکړه نن سه شنبه د ربیع الأول د میاشتې پر ۲٨مه، د افغانی سرې میاشتې د سرپرست عمومی رئیس ښاغلی شیخ الحدیث شهاب الدین دلاور په شتون کې د ډنمارک د سره صلیب د اسیایی او اروپایی چارو مسٸولې اغلې کِرن، په افغانستان کې د ډی آر سی مسؤل ښاغلی ټورسن او مل پلاوی د سرې میاشتې اړوند د مشعل بیات له ښوونځی، وړکتون، د نارینه او ښځینه روانی ناروغانو د ساتنې او درملنې له مرکزونو، مرکزی مرستون، د داخلی مشمولینو له هستوګنځی او د مشمولینو د حرفوی زده کړو له مرکز څخه لیدنه وکړه. د یادې لیدنې پرمهال د افغانی سرې میاشتې سرپرست عمومی رٸیس ددې بشرپاله ټولنې له لوری بې سرپرستو، اړمنو او بېوزلو هېوادوالو ته د ترسره کېدونکو روغتیایی، ښوونیزو او بشرپالو خدماتو په اړه معلومات وړاندې کړل او زیاته یې کړه، چې افغانی سره میاشت یوازینۍ خیریه ملی ټولنه ده، چې د اړمنو، پېښځپلو او بې سرپرسته وګړو د لاسنیوی په برخه کې دوامداره هڅې کوی. اغلې کِرن د یادو مرکزونو په لیدو خوښی څرګنده کړه او د مرستون تر چتر لاندې د ترسره کېدونکو فعالیتونو په برخه کې یې د همکاریو ژمنه وکړه. لغمان نن سه شنبه د رییع الأول د میاشتې پر ۲۸مه، د افغانی سرې میاشتې له لوری د لغمان ولایت مرکز مهترلام اړوند د بدیع الآباد سیمې او علینګار په ولسوالۍ کې له ٢٧ او د پروان ولایت په کوه صافی ولسوالۍ کې له ٢ سېلاب ځپلو کورنیو سره د ۵ قلمه غیر خوراکی توکو مرسته ترسره شوه، چې خېمې، ترپالونه، کمپلې، د پخلنځی توکی او د اوبو بوشکې په کې شاملې وې. ==================================== امروز سه‌شنبه، ۲۸ ربیع الاول، از سوی هلال احمر افغانی ۵ قلم مواد غیر غذایی برای۲۷ خانواده سیلاب زده در ولسوالی‌ علینگار و منطقه بدیع الاباد در مهترلام مرکز ولایت لغمان و ۲ خانواده در ولسوالی کوه صافی ولایت پروان توزیع شد، که شامل خیمه، ترپال، کمپل، وسایل آشپزخانه و بوشکه آب بود. پکتیا د افغانی سرې میاشتې له لوری نن سه شنبه د ربیع الأول د میاشتې پر ۲۸مه، په پکتیا ولایت کې د سویل ختیځ زون د ریاست او د یاد زون اړوند د پکتیا ولایت د ولایتی څانګې ریاست کارکوونکو او د ولایتی مجامع غړو ته د ځانګړې اونۍ د هدف او د دې اونۍ د ارزښت په مناسبت غونډې ترسره شوې. په ترسره شویو غونډو کې ګډونوالو ته د ځانګړې اونۍ اړوند په بشپړه توګه معلومات ورکړل شول او د چارو د ښه تنظیم په موخه ورته لازمې سپارښتنې ترسره شوې.